7. ΑΝΑΓΚ. ΝΟΜΟΣ υπ' αριθ. 596 της 30 Οκτ./1 Νοεμ. 1968 (ΦΕΚ Α' 253) Περί αυθεντικής ερμηνείας διατάξεως του Νόμ. 4346/64 περί οργανώσεως υπηρεσιών προστασίας και εξυπηρετήσεως των εν Γερμανία εργαζομένων Ελλήνων κ.λπ. Άρθρον μόνον.-Η αληθής έννοια της παρ. 4 του άρθρ. 3 του Νόμ. 4346/1964 είναι ότι αι υπ' αυτής προβλεπόμεναι ανακλήσεις υπαλλήλων αφορώσιν εις τε τους οργανικούς και τους εν αποσπάσει υπαλλήλους τους υπηρετούντας εις το Γραφείον του Εργατικού Συμβούλου της εν Βόννη Ελληνικής Βασιλικής Πρεσβείας και την παρ' αυτώ "Υπηρεσίαν". Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 